રાજેશ્વરી બેનને ડાયાબીટીસ છે, સાથે તેમને લો ઓક્સિજન ની પણ તકલીફ છે. તેમને ૬૫ વર્ષની વયે જુદી જુદી તકલીફો શરૂ થઈ, બ્રેસ્ટમાં ગાંઠ દેખાઈ અને તેમને Hertwotve Breast Cancer નું નિદાન થયું. ઓપરેશન થયા પછી પણ એક વર્ષ સુધી તેમને કેમો અને Hertwotve માટેના ઇંજેક્શન લેવા પડ્યા. તે સાથે તેમને હોર્મોન, ડાયાબીટીસ, થાયરૉઇડ, કિડની, બી. પી., આર્થરાઈટીઝ વગેરે તકલીફો હોવા છતાં તેઓ બિલકુલ હિંમત હાર્યા નથી. તેઓ રોગ સામે તો લડત લડે જ છે, તદુપરાંત ઘરનું અને બહારનું કામ પણ સંભાળે છે. તન - મન - ધનથી ખુવાર થઈ ગયા છતાં પણ હિંમત ન હારનારા રાજેશ્વરીબહેનને CPAA(કેન્સર પેશન્ટ એઇડ્ અસોસીએશન) અને આદિત્ય બિરલા (સ્પોન્સર) તરફથી પુરસ્કાર આપવામાં આવ્યો છે જેમાં રોકડા રૂપિયા પાંચ હજાર અને વિવિધ ભેટો નો સમાવેશ થાય છે.